Vulturė

Vulturės ugnikalnis () – užgesęs ugnikalnis pietų Italijoje, Bazilikatos regione, 56 km į šiaurę nuo Potencos miesto.

Šis ugnikalnis išsiskiria iš kitų aukštų Italijos ugnikalnių tuo, kad yra atitolęs į rytus nuo Apeninų kalnų. Jo aukštis siekia 1326 m.

Patys pirmieji ugnikalnio išsiveržimai vyko maždaug prieš milijoną metų. Kiek vėliau prieš 830 000 metų ugnikalnis užgeso ir tapo neaktyvus.

Nuo 2017 m. šis ugnikalnis priklauso Vulturės regioniniam gamtos parkui.Legge Regionale 20 novembre 2017, n. 28 pubblicata sul Bollettino Ufficiale della Regione Basilicata n. 46 del 21 novembre 2017.

Ant ugnikalnio šlaitų yra 1500 ha ploto Aljaniko vynuogynai. Aglianico del Vulture vynas laikomas vienu geriausiu raudonųjų vynų Italijoje.Gambero Rosso, Il libro del vino. Manuale teorico & pratico, pag. 167, G.R.H. S.p.A., 2004. ISBN 88-87180-79-2

 Šaltiniai 

Kategorija:Italijos ugnikalniai